ทั้งเก่งและเฮง สาวมะกัน เซฟโทษเชือดอังกฤษ 10 คน 2-1 ลิ่วชิงดำบอลโลก
สาวมะกัน สหรัฐอเมริกา ทั้งเก่งและเฮงเฉือนเอาชนะอังกฤษไปแบบหวุดหวิด 2-1 โดยช่วงครึ่งหลังพวกเขารอดเสียประตูถึงสองครั้งจากลูกล้ำหน้า และเซฟจุดโทษ ส่งผลให้เข้ารอบชิงชนะเลิศบอลโลกหญิงเรียบร้อย,การแข่งขันฟุตบอลหญิงชิงแชมป์โลก 2019 ที่ประเทศฝรั่งเศสวันที่ 2 ก.ค. เป็นการพบกันในคู่ระหว่าง สหรัฐอเมริกาแชมป์เก่า พบกับ อังกฤษ,เริ่มเกมมาแค่ 10 นาทีสหรัฐอเมริกา ออกนำไปก่อน 1-0 จากคริสเตียน เพรสส์ แต่อังกฤษก็ตามตีเสมอได้จากดาวซัลโวของทีม เอลเลน ไวท์ จิ้มบอลเสียบเสาเข้าไป,เกมมาถึงนาทีที่ 31 สหรัฐอเมริกา ขึ้นนำอีกครั้ง 2-1 ลินด์เซย์ โฮรัน เปิดให้กับ อเล็กซ์ มอร์แกน โขกเข้าไปและเป็นลูกที่ 6 จาก 5 นัดของเธอก่อนจะจบครึ่งแรกไปด้วยสกอร์นี้,ครึ่งหลัง อังกฤษ ส่งบอลสู่ก้นตาข่ายได้แต่ทว่าผู้ตัดสินดู VAR พร้อมกับจับเป็นลูกล้ำหน้า รวมถึงนาทีที่ 84 ที่มาได้จุดโทษทว่า สเต็ป ฮุสตัน ดันยิงไปติดเซฟ อลิสซา เนเฮอร์ อย่างน่าเสียดาย,ช่วงท้ายเกม สถานการณ์ของอังกฤษย่ำแย่ขึ้นไปอีก มิลลี ไบรท์ โดนเหลืองที่สองเป็นใบแดงไล่ออกจากสนาม จากนั้นเวลาที่เหลือรวมถึงช่วงทดเจ็บ 7 นาที สหรัฐอเมริกา รักษาสกอร์ได้ก่อนจะเช็กบิลเอาชนะ อังกฤษไป 2-1 ผ่านเข้ารอบชิงชนะเลิศไปรอพบผู้ชนะระหว่าง เนเธอร์แลนด์ หรือ สวีเดน ต่อไป, 
สาวมะกัน สหรัฐอเมริกา ทั้งเก่งและเฮงเฉือนเอาชนะอังกฤษไปแบบหวุดหวิด 2-1 โดยช่วงครึ่งหลังพวกเขารอดเสียประตูถึงสองครั้งจากลูกล้ำหน้า และเซฟจุดโทษ ส่งผลให้เข้ารอบชิงชนะเลิศเรียบร้อย
สหรัฐอเมริกา,ฟุตบอลหญิงชิงแชมป์โลก 2019,ฟุตบอลโลกหญิง,อังกฤษ